**СЪОБЩЕНИЕ**

**ЗА БЪЛГАРСКИТЕ ПАРТНЬОРИ, КОИТО ИЗПЪЛНЯВАТ**

**ПРОЕКТИ В ТРЕТА ПОКАНА**

**ПО ПРОГРАМАТА ЗА ТРАНСГРАНИЧНО СЪТРУДНИЧЕСТВО**

**„ИНТЕРPЕГ V-A РУМЪНИЯ - БЪЛГАРИЯ“ 2014-2020 г.**

Уважаеми бенефициери,

Във връзка с последните изменения на Наръчника за изпълнение на проекти по Програмата ([Project Implementation Manual](http://www.interregrobg.eu/en/345-the-revised-version-of-the-project-implementation-manual-is-available.html)), касаещи осъществяването на Първо ниво на контрол, бихме искали да ви уведомим за отпадане на необходимостта от изпращане на искане за ПНК до МРРБ на хартиен носител.

Българските партньори в проекти сключени в рамките на Трета покана за проектни предложения по Програмата ще могат да заявят искане за ПНК чрез подаване на партньорски доклад за верифициране на разходи в електронната система eMS, като искането се адресира автоматично до отговорните експерти в МРРБ. Следващите стъпки при осъществяване на процедурата остават непроменени.

Всеки бенефициер, заедно с подаването на партньорския доклад в eMS (включително Анекси 12.1, 12.2, 12.3, 12.4 и 12.5), има задължението да сканира и качи своевременно всички разходооправдателни документи към отчета, както и да ги представи в оригинал на определения контрольор за ПНК. Цялата необходима документация следва да бъде предоставена на Водещия партньор, с цел изготвяне на доклад и искане за възстановяване на разходи на проектно ниво, базирани на верифицираните разходи на ниво партньор.